Peter Sollett Akan Arahkan Filem Adaptasi Permainan Video, Minecraft
Permainan video terkenal, Minecraft bakal diangkat ke layar perak tidak lama lagi. Menurut laporan dari Variety, pengarah Peter Sollett akan menjadi peneraju untuk filem tersebut. Perancangan filem adaptasi permainan Minecraft telah bermula sejak studio Warner Bros. memenangi hak permainan video tersebut dari pesaing-pesaing lain. Sebelum ini beberapa pengarah telah dikaitkan untuk mengarah filem ini sebelum pemilihan Peter Sollett. Setakat ini, pelakon filem Beautiful Boy, Steve Carell dikaitkan dengan filem ini. Minecraft dicipta oleh Markus “Notch” Persson dimana ia merupakan permainan video yang mengajak pemain untuk membina dunia mereka sendiri mengunakan blok. Permainan video ini memasuki dunia konsol pada tahun 2009 dan menjadi terkenal dikalangan ‘gamers’ sejak dari pada itu. Setakat ini tidak diketahui tarikh tayangan filem Minecraft.